[{"text_idx": "#000001", "text": "Wel, mae\u2019n derfyn wythnos hynod o drist i\u2019r diwydiant cerddoriaeth Gymraeg wedi i ni golli dau o hoelion wyth y sin, a dau gymeriad hoffus dros ben. Roedd David R Edwards a Wyn Jones Fflach yn ddau gerddor sydd wedi gwneud cyfraniad eithriadol dros y degawdau, ac mae eu colled yn fawr. Fel dau oedd yn dal i ymddiddori mewn, a chefnogi cerddoriaeth gyfoes Gymraeg, fe fyddan nhw\u2019n awyddus i ni ddathlu eu bywydau trwy werthfawrogi cyfoes y sin ar hyn o bryd, felly dyma Bump i\u2019r Penwythnos i godi calon pawb gyda theyrngedau bach i Dave a Wyn."}, {"text_idx": "#000003", "text": "Sesiwn fyw gan y grw\u0302p hip-hop o Arfon, 3 Hwr Doeth, ydy\u2019r ddiweddaraf i gael ei darlledu fel rhan o gyfres newydd Ar Da\u0302p."}, {"text_idx": "#000004", "text": "Ar Da\u0302p ydy\u2019r gyfres gerddoriaeth newydd sy\u2019n cael ei darlledu ar lwyfannau digidol Lw\u0302p, S4C."}, {"text_idx": "#000007", "text": "Yn y cyfamser, mwynhewch sesiwn Ar Da\u0302p sydd wedi\u2019i ffilmio yn Neuadd Ogwen, Bethesda...ond gyda rhybudd iaith gref, a bydd rhaid i chi fod yn ddeunaw i wylio!"}, {"text_idx": "#000010", "text": "Mae Ail Symudiad wedi bod yn grw\u0302p hynod o arwyddocaol dros y blynyddoedd, ac fe wnaethon nhw arloesi yn y Gymraeg gyda cherddoriaeth ton newydd ar ddiwedd y 1970au a dechrau\u2019r 1980au."}, {"text_idx": "#000012", "text": "Fe wnaeth Wyn, a\u2019i frawd Richard, hefyd sefydlu label recordiau Fflach yn y dref ac roedd gwaith Wyn fel cynhyrchydd yn allweddol i lwyddiant y label wrth iddynt gynnig platfform i gymaint o artistiaid, yn enwedig yn y De Orllewin."}, {"text_idx": "#000014", "text": "Un peth cyffredin am gerddoriaeth Ail Symudiad dros y blynyddoedd ydy eu bod nhw\u2019n gallu cyfansoddi tiwn fachog, ac mae \u2018Dilyn Cymru\u2019 yn esiampl berffaith arall o hynny."}, {"text_idx": "#000016", "text": "Hir yw pob ymaros medden nhw, ac rydan ni wedi bod yn aros yn eiddgar am ddyddiad rhyddhau albwm cyntaf BOI. Mae\u2019r diwrnod mawr wedi cyrraedd o\u2019r diwedd, ac mae Coron o Chwinc allan yn swyddogol heddiw."}, {"text_idx": "#000017", "text": "Mae BOI yn cyfuno doniau dau o gyn-aelodau\u2019r grw\u0302p poblogaidd o\u2019r 90au a\u2019r 00au, Beganifs / Big Leaves, gyda rhai o gerddorion mwyaf talentog y sin ar hyn o bryd."}, {"text_idx": "#000020", "text": "Rydan ni wedi rhoi tipyn o sylw i\u2019r grw\u0302p ar wefan Y Selar dros yr wythnos ddiwethaf, a gallwch ddysgu mwy am y grw\u0302p, a\u2019r albwm, yn ein cyfweliad arbennig gyda Rhodri a gyhoeddwyd ddydd Mercher."}, {"text_idx": "#000021", "text": "Mae BOI yn creu sain mawr, melodaidd, wedi\u2019i yrru\u2019n ddidrugaredd gan y drymiau a gitars gyda geiriau ac alawon sy\u2019n archwilio\u2019 thema\u0302u mawr ei hoes a\u2019n cyflwr dynol."}, {"text_idx": "#000022", "text": "Maen nhw eisoes wedi rhyddhau tair sengl fel tameidiau i aros pryd sef \u2018Cael Chdi No\u0302l\u2019 ddiwedd mis Ebrill, \u2018Ribidires\u2019 fis Mai, a\u2019r anhygoel \u2018Tragwyddoldeb\u2019 wythnos diwethaf."}, {"text_idx": "#000023", "text": "Er hynny, mae\u2019n gre\u0302t cael cyfle i glywed sut siap fydd ar yr albwm fel cyfanwaith \u2013 gallwch fachu copi digidol, neu ar CD trwy label Recordiau Crwn."}, {"text_idx": "#000024", "text": "Roedd cyfle cyntaf i glywed trac arall o\u2019r albwm, \u2018Ddim yn Sant\u2019, ar wefan Y Selar neithiwr, felly dyma hi eto:"}, {"text_idx": "#000026", "text": "Nid pawb oedd yn gwerthfawrogi cerddoriaeth Datblygu pan ddaethon nhw i\u2019r amlwg gyntaf, gan ryddhau cyfres o gasetiau digon amrwd ar label Casetiau Neon. Roedd rhai yn deall y grw\u0302p, a\u2019r hyn roedden nhw\u2019n ceisio gwneud wrth gwrs, ac mae\u2019r bobl sydd wedi ymuno a\u0302\u2019r categori hwnnw wedi ehangu dros y degawdau diwethaf."}, {"text_idx": "#000028", "text": "Dros yr ychydig flynyddoedd diwethaf fe welwyd rhywfaint o adfywiad, gyda Dave a Pat Morgan yn cydweithio ar gerddoriaeth newydd gan ryddhau\u2019r albwm Porwr Trallod."}, {"text_idx": "#000035", "text": "Mae fideo sesiwn o\u2019r grw\u0302p Crinc yn perfformio\u2019r trac \u2018PPC\u2019 wedi\u2019i gyhoeddi ar lwyfannau digidol cyfres Lw\u0302p, S4C."}]